钦定古今图书集成/方舆汇编/边裔典/第077卷 > 元
## 钦定古今图书集成/方舆汇编/边裔典/第077卷 > 元

### 世祖至元十七年俱蓝国遣使入贡

按《元史世祖本纪》，“至元十七年十一月，俱蓝国遣使
进表乞答，诏从之。”按俱蓝本传，海外诸蕃国，惟马
八儿与俱蓝足以纲领诸国，而俱蓝又为马八儿后
障，自泉州至其国，约十万里。其国至阿不合大王城，
水路得便风，约十五日可到，比馀国最大。世祖至元
间，行中书省左丞唆都等奉玺书十通，招谕诸蕃。未
几，占城、马八儿国俱奉表称藩，馀俱蓝诸国未下。行
省议遣使十五人往谕之，帝曰：“非唆都等所可专也，
若无朕命，不得擅遣使。”十六年十二月遣广东招讨
司达鲁花赤杨庭璧招俱蓝。十七年三月至其国，国
主必纳的令其弟肯那却不剌木省书“回回”字降表
附庭璧以进，言来岁遣使入贡。十月，授哈撒儿海牙
《俱蓝》国宣慰使，偕庭璧再往招谕。

至元十八年，遣使往俱蓝，阻风不至。

按《元史世祖本纪》不载。按《俱蓝本传》：十八年正月
自泉州入海，行三月，抵僧伽耶山。舟人郑震等以阻
风乏粮，劝往马八儿国，或可假陆路以达俱蓝国，从

劳，无以为报。今以何事至此？”庭璧等告其故，因及假
道之事，马因的乃托以不通为辞，与其宰相不阿里
相见，又言假道，不阿里亦以它事辞。五月，二人蚤至
馆，屏人令其官者为通情实，乞为达朝廷，“我一心愿
为皇帝奴。我使札马里丁入朝，我大必阇赤赴《筭弹》
告变，筭弹籍我金银、田产、妻孥，又欲杀我，我诡辞得
免。今筭弹兄弟五人，皆聚加一之地，议”与俱蓝交兵。
及闻天使来对，众称“本国贫陋，此是妄言。凡回回国
金珠宝贝，尽出本国，其馀回回尽来商贾。此间诸国
皆有降心，若马八儿既下，我使人持书招之，可使尽
降。”时哈撒儿海牙与庭璧以阻风不至，俱蓝遂还。哈
撒儿海牙入朝计事，期以十一月，俟北风再举。至期，
朝廷遣使令庭璧独往。

至元十九年，俱蓝遣使入贡。

按《元史世祖本纪》，“至元十九年九月，俱蓝国主遣使
奉表，进宝货黑猿。”按《俱蓝本传》：“十九年二月抵俱
蓝国，国主及其相马合麻等迎拜玺书。三月遣其臣
祝阿里沙、忙里八的入贡。时也里可温、兀咱儿、撒里
马及木速蛮主马合麻等亦在其国，闻诏使至，皆相
率来告，愿纳岁币，遣使入觐。会苏木达国亦遣人因
俱”蓝主乞降，庭璧皆从其请。四月，还至那旺国，庭璧
复说下其主忙昂。比至苏木都剌国，国主土汉八的
迎使者，庭璧因喻以大意，即日纳款称藩，遣其臣哈
散、速里蛮二人入朝。

唐

### 太宗贞观 年僧元奘往西域至尸弃尼国

按《唐书太宗本纪》，不载。按《大唐西域记》，尸弃尼国，
昏驮多城，国之都也。中有伽蓝，此国先王之所建立，
疏崖奠谷，式建堂宇。此国之先，未被佛教，但事邪神。
数百年前，肇弘法化。初此国王爱子婴疾，徒究医术，
有加无瘳。王乃躬往天祠，礼请求救。时彼祠主为神
下语：“必当痊复，良无他虑。王闻喜慰，回驾而归。路逢
沙”门，容止可观，骇其形服，问所从至。此沙门者，已证
圣果，欲弘佛法，故此仪形，而报王曰：“我如来弟子，所
谓苾刍也。”王既忧心，即先问曰：“我子婴疾，生死未分。”
沙门曰王：“先灵可起，爱子难济。”王曰：“天神详其不死，
沙门言其当终。诡俗之人言何可信？”迟至宫中，爱子
已死，匿不发丧。更问神主，犹曰不死，疹“疾当瘳。”王便
发怒，缚神主而数曰：“汝曹群居长恶，妄行威福，我子
已死，尚云当瘳，此而瘳惑，孰不可忍？宜戮神主，殄灭
灵庙。”于是杀神主，除神像，投缚刍河，回驾而还。又遇
沙门，见而敬悦，稽首谢曰：“曩无明导，伫足邪途，浇弊
虽久，沿革在兹，愿能垂顾，降临居室。”沙门受请，随至
中宫。葬子既已，谓沙门曰：“人世纠纷，生死流转。我子
婴疾，问其去留，神而妄言，当必痊差。先承指告，果无
虚说，斯则其法可奉。唯垂哀愍，导此迷徒。”遂请沙门，
揆度伽蓝，依其规矩，而便建立。自尔之后，佛教方隆，
故伽蓝中精舍为罗汉建也。伽蓝大精舍中有石佛
像，像上悬金铜圆盖，众宝庄严。人有旋绕，盖亦随转，
人止盖止，莫测灵鉴。闻诸耆旧曰：“圣人愿力所持，或
谓机关秘术所致。”观其堂宇，石壁坚峻，考厥众议，莫
知实录。逾此国大山，北至尸弃尼国。尸弃尼国周二
千馀里，国大都城周五六里。山川连属，沙石遍野。多
菽麦，少糓稼，林树稀疏，华果寡少。气序寒烈，风俗犷
勇。忍于杀戮，务于盗窃。不知礼义，不识善恶。“迷未来
祸福，惧现世灾殃。”形貌鄙陋，皮褐为服。文字同睹货
逻国，语言有异。越达摩悉铁帝国大山，南至商弥国。
贞观二十年，识匿遣使入贡。

按《唐书太宗本纪》不载。按《西域传》，“识匿或曰尸弃
尼，曰瑟匿。东南直京师九千里，东五百里距葱岭守
捉所，南三百里属护密，西北五百里抵俱密。初治苦
汗城，后散居山谷。有大谷五，酋长自为治，谓之五识
匿。地二千里，无五谷，人喜攻剽，劫商贾。播密川四谷，
稍不用王号令。俗窟室。贞观二十年，与似没、役槃二
国”使者偕来朝。

### 元宗开元十二年授识匿王大将军

按《唐书元宗本纪》不载。按《西域传》：“开元十二年，授
王布遮波资金吾卫大将军。”

### 六载识匿王从讨勃律战死擢其子左武卫将

军。

按《唐书元宗本纪》，不载。按《西域传》：“天宝六载，王跌
失伽延从讨勃律，战死，擢其子都督左武卫将军，给
禄居蕃。”

〈附〉《护》“密”“北”识匿。

“护密”北识匿，唐时闻于中国。

按《唐书西域传》：“铁门南诸戎东，又有七种峡，道险甚。
三百里得俱兰。东北山行五百里，即护密，北识匿也

唐

### 太宗贞观 年僧元奘往西域至商弥国

按《唐书太宗本纪》不载。按《西域传》：“俱兰南有商弥，
地大二千里而赢，多蒲萄，生雌黄，凿石乃得。东北逾
山七百里至波”罗川东西千里，南北百里。春夏雨
雪。

按《大唐西域记》：“商弥国周二千五六百里。山川相间，
堆阜高下，谷稼备植，菽麦弥丰。多蒲萄，出雌黄，凿崖
析石，然后得之。山神暴恶，屡为灾害。祀祭后入，平吉
往来，若不祈祷，风雹奋发。气序寒，风俗急，人性淳质。
俗无礼义，智谋寡狭，技能浅薄。文字同睹货逻国，语
言别异，多衣毡毼。其王释种也，崇重佛法，国人从化”，
莫不淳信。伽蓝二所，僧徒寡少。

“国境，东北逾山越谷，经危履险，行七百馀里，至波谜
罗川。东西千馀里，南北百馀里，狭隘之处不逾十里。
据两雪山间，故寒风凄劲，春夏飞雪，昼夜飘风。地咸
卤，多砾石，播植不滋，草木稀少，遂致空荒，绝无人止。
波谜罗川中有大龙池，东西三百馀里，南北五十馀
里，据大葱岭内，当赡部洲中。其地最高，池水乃澄清”
皎镜，莫测其深，色带青黑，味甚甘美。潜居则蛟螭、鱼
龙、鼋鼍、龟鳖，浮游乃鸳鸯、鸿雁、鴐鹅、鹔鳵诸鸟，大卵
遗荒野，或草泽间，或沙渚上。“池西派一大流，西至
达摩悉铁帝国东界，与缚刍河合而西流，故此已右，
水皆西流。池东派一大流，东北至佉沙国西界，与徙
多河合而东流，故此已左，水皆东流。”波谜罗川南越
山，有钵露罗国，多金银，金色如火。自此川中，东南路
无人里，登山履险，惟多冰雪。行五百馀里，至朅盘陀
国。〈朅盘陀已见前过此为乌铩国〉

### 元宗天宝 载商弥等国来朝

按《唐书元宗本纪》，不载。按《西域传》，“天宝时来朝者，
曰俱烂那，曰舍摩，曰威远，曰苏吉利发屋兰，曰苏利
悉单，曰建城，曰新城，曰俱位，凡八国。俱位或曰商弥
治阿赊飓师多城，在大雪山勃律河北，地寒，有五谷、
蒲萄、石榴。冬窟室。国人常助小勃律为中国候。新城
之国在石东北，赢百里，有弩室羯城，亦曰新城，曰小
石国城。”后为葛逻禄所并。

唐

### 太宗贞观 年僧元奘往西域至乌铩国

按《唐书太宗本纪》，不载。按《西域传》，“葱岭又八百里
至乌铩环千里，出白、黳、青三种玉，君长世臣”朅盘陀。
按《大唐西域记》，“乌铩国周千馀里，国大都城周十馀
里，南临徙多河。地土沃壤，稼穑殷盛，林树郁茂，华果
具繁。多出杂玉，则有白玉、黳玉、青玉。气序和，风雨顺
节，俗寡礼义，人性刚犷，多诡诈，少廉耻，文字语言少
同”佉沙国。容貌丑弊，衣服皮毼然。能崇信，敬奉佛法。
伽蓝十馀所，僧徒减千人，习学小乘教，说一切有部。
自数百年王族绝嗣，无别君长，役属朅盘陀国。城西
二百馀里至大山，山气巃嵷，触石兴云，崖隒峥嵘，将
崩未坠。其巅窣堵波郁然，奇制也。闻诸土俗曰：“数百
年前，山崖崩圮，中有苾刍，瞑目而坐，躯”量伟大形容
枯槁，须发下垂被肩蒙面。有畋猎者见已白王，王躬
观礼，都人士子不召而至，焚香散华竞修供养。王曰：
“斯何人哉？若此伟也。”有苾刍对曰：“此须发垂长而被
服袈裟，乃入灭心定阿罗汉也。夫入灭心定者先有
期限，或言闻楗椎声，或云待日光照，有兹警察便从
定起。若无警察寂然不动，定力持身遂无坏灭，段食
之体出定便谢，宜以酥油灌注令得滋润，然后鼓击
警悟定心。”王曰：“俞乎！”乃击楗椎其声才振而此罗汉
豁然高视，久之乃曰：“尔辈何人形容卑劣被服袈裟？”
对曰：“我苾刍也。”曰：“然！我师迦叶波如来今何所在？”对
曰：“入大涅槃其来已久。”闻而闭目怅若有怀，寻重问
曰：“释迦如来出兴世耶？”对曰：“诞灵导世，已从寂灭。”闻
复俯首，久之，乃起昇虚空，现神变，化火焚身，遗骸坠
地。王收其骨，起窣堵波。从此北行山碛旷野五百馀
里，至佉沙国。〈旧谓疏勒者乃称其城号也正音宜云室利讫栗多底疏勒之言犹讹也按

疏勒已见于前。由“疏勒” 至“斫句迦。”

唐

### 太宗贞观 年僧元奘往西域至斫句迦国

按《唐书太宗本纪》，不载。按《西域传》，“乌铩北径碛旷
野五百里，得疏勒。东南五百里，济徒多水，逾大沙岭，
有斫句迦种，或曰沮渠，地千里，东逾岭八百里，即于
阗也。”按《大唐西域记》，“斫句迦国周千馀里，国大都
城周十馀里，坚峻险固，编户殷盛，山阜连属，砾石弥
漫，临带两河，颇以耕植。蒲萄、梨、柰，其果实繁。时风寒，
人躁”暴。俗唯诡诈，公行劫盗。文字同瞿萨旦那国。言
语有异，礼义轻薄，学艺浅近，淳信三宝，好乐福利。伽
蓝数十，毁坏已多，僧徒百馀人，习学《大乘教》。国南境
有大山，崖岭嵯峨，峰峦重叠，草木凌寒，春秋一贯，谿
涧浚濑，飞流四注，崖龛石室，棋布岩林。印度果人，多
运神通，轻举远游，栖止于此。诸阿罗汉寂“灭者众，以
故多有窣堵波也。今犹现有三阿罗汉居岩穴中，入
灭心定，形若羸人，须发恒长，故诸沙门时往为剃。而
此国中《大乘经》典部数尤多，佛法至处莫斯为盛也。
《十万颂》为部者，凡有十数，自兹已降，其流实广。”从此
而东，逾岭越谷，行八百馀里，至瞿萨旦那国。〈唐言地乳即其

俗之雅言也。俗语谓之涣那国，匈奴谓之“于遁” ，诸胡谓之谿旦，印度谓之“屈丹” ，旧曰“于阗” ，讹。

唐

### 太宗贞观六年多弥遣使入贡

按《唐书太宗本纪》，不载。按《西域传》：“多弥亦西羌族，
役属吐蕃，号难磨，滨犁牛河，土多黄金。贞观六年，遣
使者朝贡，赐遣之。”

唐

### 太宗贞观十五年大羊同国遣使来朝

按《唐书》不载。按杜氏《通典》，“大羊同，东接吐蕃，西接
小羊同，北直于阗，东西千馀里。胜兵八九万人。其人
辫发毡裘，畜牧为业。地多风雪，冰厚丈馀。所出物产，
颇同番俗。无文字，但刻木结绳而已。刑法严峻，其酋
豪死，抉去其脑，实以珠玉，剖其五脏，易以黄金，假造
金鼻银齿，以人为殉，卜以吉辰，藏尸岩穴，他人莫知
其”所。多杀㹀牛羊马，以充祭祀，葬毕服除。其王姓《姜
葛》，有四大臣，分掌国事，自古未通。大唐贞观十五年，
遣使来朝。

唐

### 太宗贞观十八年火辞弥国遣使入贡

按：《唐书太宗本纪》不载。按《西域传》：贞观后远小国
君遣使者来朝献，有司未尝参考本末者，今附之左
方：曰“火辞弥，与波斯接。贞观十八年，与摩罗游使者
偕朝。”

唐

### 太宗贞观二十年悉立国遣使来贡

按《唐书太宗本纪》，不载。按《西域传》，“悉立当吐蕃西
南，户五万，城邑多旁涧谿。男子缯束头，衣毡褐，妇人
辫发短裙。婚姻不以财聘。其谷宜秔、稻、麦、豆。死者葬
于野，不封树，丧制为黑衣，满年而除。刑有刖、劓。常羁
属吐蕃。”

按杜氏《通典》，“悉立以蒸报为俗。畜多水牛、羖、羊、鸡、豕。
谷宜秔、稻、麦、豆，饶甘蔗诸果。”羁事吐蕃，自古未通中
国。大唐贞观二十年，遣使贡方物

唐

### 太宗贞观二十年章求拔国遣使入贡

按：《唐书太宗本纪》，不载。按《西域传》：“章求拔国，或曰
章揭拔，本西羌种，居悉立西南四山中，后徙山西，与
东天竺接，衣服略相类，因附之。地袤八九百里，胜兵
二千人。无城郭，好钞暴，商旅患之。贞观二十年，其王
罗利多菩伽因悉立国，遣使者入朝。元策之讨中天
竺，发兵来赴，有功，由是职贡不绝。”

唐

### 太宗贞观二十一年健达王遣使来献

按《唐书太宗本纪》不载按《西域传》“二十一年有健
达王献佛土菜。茎五叶，赤华紫须。